**ΕΝΗΜΕΡΩΤΙΚΟ ΣΗΜΕΙΩΜΑ**

*Αγαπητοί γονείς,*

το σχολείο μας έχει πάρει όλα τα απαραίτητα μέτρα για την ασφαλή και δημιουργική επιστροφή εκπαιδευτικών και μαθητών από τη **Δευτέρα 1 Ιουνίου**.

**Στο ΔΗΜΟΤΙΚΟ ΣΧΟΛΕΙΟ ΝΕΑΣ ΑΝΑΤΟΛΗΣ όλες οι τάξεις θα έρχονται ΚΑΘΗΜΕΡΙΝΑ στο σχολείο και θα παρακολουθούν κανονικά τα μαθήματά τους.**

Η Πρωινή προσέλευση θα γίνεται από τις **08:00 – 08:15** για όλα τα παιδιά και θα σχολάνε στις **13:15 .** Οι μαθητές το πρωί θα μπαίνουν κατευθείαν στην τάξη τους, όπου θα τους υποδέχεται ο εκπαιδευτικός που έχει μάθημα την 1η ώρα.

*Η Δ’ τάξη που έχει περισσότερους μαθητές από 15 που είναι το καθορισμένο όριο, χωρίζεται με αλφαβητική σειρά σε δύο τμήματα (Δ1 και Δ2) τα οποία θα βρίσκονται σε δύο διαφορετικές αίθουσες, και θα κάνουν παράλληλα τα μαθήματά τους, με την κ. Βασιλική καθώς και με τους υπόλοιπους εκπαιδευτικούς σύμφωνα με τις διαθεσιμες ώρες. Η απόφαση αυτή πάρθηκε για παιδαγωγικούς λόγους, παρά τη μικρή αναστάτωση που ίσως δημιουργηθεί.*

*Η ΣΤ’ τάξη θα βρίσκεται στο Ισόγειο-Αίθουσα Ολοημέρου, ενώ αλλαγές έχουν γίνει και στον όροφο για την καλύτερη διαχείριση του χώρου και με δεδομένο ότι επιτρέπεται ένας μαθητής ανα θρανίο και σε απόσταση 1,5 μ.*

* Για το διάστημα αυτό δεν θα λειτουργούν: η **Πρωινή** ζώνη, το **ΟΛΟΗΜΕΡΟ** καθώς και το **ΚΥΛΙΚΕΙΟ**. Άρα οι μαθητές θα πρέπει να φέρνουν πρωινό γεύμα, σνακ και μπουκαλάκια ή παγουρίνο με νερό, τόσα που θα τους φτάσουν μέχρι το σχόλασμα στις 1:15.
* Έχουμε φτιάξει  ένα νέο ωράριο λειτουργίας (ώρες διαλειμμάτων και μαθημάτων) έτσι ώστε στην αυλή να βρίσκονται οι μισοί μόνο μαθητές/τριες σε κάθε διάλειμμα, και μάλιστα σε χώρους που θα έχουμε ορίσει και θα αλλάζουν κάθε βδομάδα.
* Έχουν τοποθετηθεί αντισηπτικά χεριών σε όλες τις αίθουσες και υγρό σαπούνι στις τουαλέτες, όπως και χειροπετσέτες, ενώ θα υπάρχει συστηματικός καθαρισμών αιθουσών και τουαλετών κατά τη διάρκεια της λειτουργίας του σχολείου.

*Καλό είναι να κρατανε στην τσάντα τους ένα καπέλο για τον ήλιο και να εχουν ένα πακέτο ατομικά αντισηπτικά μαντηλάκια.*

* Οι μαθητές/τριες δεν πρέπει να ανταλλάσσουν πράγματα με άλλους συμμαθητές (μολύβια, στυλό, τετράδια κτλ). Παιχνίδια (τάπες, λούτρινα κτλ) δεν επιτρέπονται.
* Χρειάζεται επίσης να έχει το κάθε παιδί το δικό του μαρκαδόρο για τον πίνακα.
* Απαγορεύεται τα παιδιά να πίνουν νερό απευθείας από τη βρύση και καλό είναι να μην γεμίζουν μπουκαλάκια από τις βρύσες.
* Ιδιαίτερη προσοχή!!: Μαθητής/τρια που εμφανίζει βήχα ή φτάρνισμα κ.α. ή πυρετό παραμένει στο σπίτι. Επιστρέφει στο σχολείο μετά από τρεις μέρες απύρετο.
* Παρακαλούμε πολύ να είστε ιδιαίτερα προσεκτικοί στην τήρηση των ενδεικνυόμενων αποστάσεων κατά την προσέλευση και αποχώρηση των παιδιών.
* Η επικοινωνία με το σχολείο θα γίνεται τηλεφωνικά στο **2842041253** ή με mail στο mail@dim-n-anatol.las.sch.gr

|  |
| --- |
| ***ΩΡΑΡΙΟ 1-26 ΙΟΥΝΙΟΥ 2020*** |
| **Α΄, Β΄, Γ΄ ΤΑΞΕΙΣ** | **Δ΄, Ε΄, ΣΤ΄ ΤΑΞΕΙΣ** |
| 1η | 8:15 – 9:00 | 1η | 8:15 – 9:00 |
| 2η | 9:00 – 9:40 | 1ο διάλειμμα | 9:00 – 9:20 |
| 2η | 9:20 – 10:00 |
| 1ο διάλειμμα | 9:40 – 10:00 |
| 3η | 10:00 – 10:45 | 3η | 10:00 – 10:45 |
| 4η | 10:45 – 11:30 | 2ο διάλειμμα | 10:45 – 11:00 |
| 4η | 11:00 – 11:45 |
| 2ο διάλειμμα | 11:30 – 11:45 |
| 5η | 11:45 – 12:25 | 3ο διάλειμμα | 11:45 – 11:55 |
| 5η | 11:55 – 12:35 |
| 3ο διάλειμμα | 12:25 – 12:35 |
| 6η | 12:35 – **13:15** | 6η | 12:35 – **13:15** |

Είναι πιστεύουμε σημαντικό να νιώσουμε ότι θα κλείσει η φετινή σχολική χρονιά ομαλά, παρά τις δυσκολίες, και να αξιοποιήσουμε με τον καλύτερο δυνατό τρόπο τις μέρες αυτές που θα είμαστε στο σχολείο.

ΣΑΣ ΕΥΧΑΡΙΣΤΟΥΜΕ ΠΟΛΥ ΓΙΑ ΤΗ ΣΥΝΕΡΓΑΣΙΑ ΚΑΙ ΜΑΖΙ ΕΝΩΜΕΝΟΙ ΘΑ ΚΑΝΟΥΜΕ ΤΟ ΚΑΛΥΤΕΡΟ ΓΙΑ ΤΑ ΠΑΙΔΙΑ ΜΑΣ.

Με εκτίμηση,

η Διευθύντρια και ο Σύλλογος Διδασκόντων του Δημοτικού σχολείου Νέας Ανατολής